উল্লেখিত প্রকল্পটি সরকারের পরিকল্পনা কমিশন কর্তৃক অনুমোদন লাভের পর চূড়ান্ত বাস্তবায়নের লক্ষ্যে পরিবশে ও বন মন্ত্রণালয়ের বিগত তত্ত্বাবধায়ক সরকারের সময় দায়িত্বপ্রাপ্ত মাননীয় প্রধান উপদেষ্টার বিশেষ সহকারী ব্যারিস্টার দেবাশীষ রায়ের নিকট উপস্থাপন করা হয়। এ সময় তিনি (রাজা) অনুমোদন দেয়ার পূর্বে প্রধান বন সংরক্ষককে তার দফতরে তলব করেন এবং রাজা (ব্যারিস্টার দেবাশীষ রায়) তার নিকট জানতে চান যে, ‘তাকে না জানিয়ে কিভাবে এ ধরনের প্রকল্প পাশ করা হলো?’ এর জবাবে সিসিএফ জানান, ‘প্রকল্পটি তার (রাজা দেবাশীষ রায়) মন্ত্রণালয়ের দায়িত্বভার গ্রহণের অনেক আগেই নেয়া হয়েছিল।’ তখন ব্যারিস্টার দেবাশীষ রায় বেশ অসন্তোষ প্রকাশ করেন। সিসিএফকে নির্দেশ দিয়ে বলেন, ‘প্রকল্পের ধাপগুলো ধীরে ধীরে বাস্তবায়ন করুন।’ রাজা দেবাশীষ রায় এক পর্যায়ে সিসিএফকে বলেন, ‘এই প্রকল্পটি কি বাস্তবায়ন করতে পারবেন? সেরকম পরিবেশতো এখনও হয়নি।’ উল্লেখিত একই পন্থায় ব্যারিস্টা দেবাশীষ রায় গত ১২ জুলাই ২০০৮ তারিখে রাঙ্গামাটিতে অবস্থানকালীন বনবিভাগ, রাঙ্গামাটি সার্কেলের তৎকালীন বন সংরক্ষক (সিএফ) জনাব রতন কুমার মজুমদারকে তলব করেন এবং একইভাবে তাকেও জিজ্ঞাসা করেন, ‘কাজটি কি করতে পারবেন? উত্তর দিকে (রাঙ্গামাটি এবং খাগড়াছড়ি রিজার্ভ ফরেস্ট এলাকা নির্দেশ করে) সমস্যা, দক্ষিণ দিকে (বান্দরবানের রিজার্ভ ফরেস্ট এলাকা নির্দেশ করে) করতে পারবেন?’ এক পর্যায়ে তিনি (রাজা) সিসিএফকে নির্দেশ দিয়ে বলেন, ‘আপাততঃ প্রকল্পটি বন্ধ রাখেন’।”